title: 2006 m. balandžio 12 d.  Komisijos direktyva 2006/39/EB, iš dalies keičianti Tarybos direktyvą 91/414/EEB, įtraukiant veikliąsias medžiagas klodinafopą, pirimikarbą, rimsulfuroną, tolklofos-metilą ir tritikonazolą   (Tekstas svarbus EEE)

text:
13.4.2006

               LT

               Europos Sąjungos oficialusis leidinys

               L 104/30

      KOMISIJOS DIREKTYVA 2006/39/EB
   2006 m. balandžio 12 d.
   iš dalies keičianti Tarybos direktyvą 91/414/EEB, įtraukiant veikliąsias medžiagas klodinafopą, pirimikarbą, rimsulfuroną, tolklofos-metilą ir tritikonazolą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 703/2001 (3) nustatytos Direktyvos 91/414/EEB 8 straipsnio 2 dalyje nurodytos darbų programos išsamios antrojo etapo įgyvendinimo taisyklės ir nustatytas veikliųjų medžiagų, kurias reikia įvertinti siekiant įtraukti jas į Direktyvos 91/414/EEB I priedą, sąrašas. Tame sąraše yra klodinafopas, pirimikarbas, rimsulfuronas, tolklofos-metilas ir tritikonazolas.

               (2)

               Tų veikliųjų medžiagų poveikis žmonių sveikatai ir aplinkai pranešėjų pasiūlytais naudojimo atvejais buvo įvertintas pagal Reglamentuose (EB) Nr. 451/2000 ir (EB) Nr. 703/2001 išdėstytas nuostatas. Be to, šiais reglamentais skiriamos valstybės narės ataskaitų rengėjos pagal Reglamento (EB) Nr. 451/2000 8 straipsnio 1 dalies nuostatas Europos maisto saugos tarnybai (EFSA) privalo pateikti atitinkamas įvertinimo ataskaitas ir rekomendacijas. Nyderlandai paskirti ataskaitą apie klodinafopą rengiančia valstybe nare, ir visą informaciją apie klodinafopą ji pateikė 2003 m. lapkričio 7 d. Jungtinė Karalystė buvo paskirta ataskaitą apie pirimikarbą rengiančia valstybe nare, ir visą informaciją apie pirimikarbą ji pateikė 2003 m. lapkričio 4 d. Vokietija buvo paskirta ataskaitą apie rimsulfuroną rengiančia valstybe nare, ir visą informaciją apie rimsulfuroną ji pateikė 2003 m. rugpjūčio 6 d. Švedija buvo paskirta ataskaitą apie tolklofos-metilą rengiančia valstybe nare, ir visą informaciją apie tolklofos-metilą ji pateikė 2003 m. lapkričio 3 d. Austrija buvo paskirta ataskaitą apie tritikonazolą rengiančia valstybe nare, ir visą reikiamą informaciją apie šią medžiagą ji pateikė 2003 m. rugsėjo 29 d.

               (3)

               Valstybės narės ir EFSA kartu peržiūrėjo įvertinimo ataskaitas ir 2005 m. kovo 14 d. bei rugpjūčio 10 d. pateikė jas Komisijai kaip EFSA mokslines ataskaitas apie klodinafopą, pirimikarbą, rimsulfuroną, tolklofos-metilą ir tritikonazolą (4). Šias ataskaitas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2006 m. sausio 27 d. ją pateikė kaip Komisijos klodinafopo, pirimikarbo, rimsulfurono, tolklofos-metilo ir tritikonazolo peržiūros ataskaitą.

               (4)

               Atlikus pirimikarbo ataskaitos peržiūrą iškilo keli atviri klausimai, kuriuos spręsti buvo pavesta Europos maisto saugos tarnybos (EFSA) Augalų sveikatos, augalų apsaugos produktų ir jų likučių mokslininkų grupei. Mokslininkų grupė buvo paprašyta pareikšti nuomonę dėl „laiko koeficiento metodo“ atliekant didelės rizikos paukščiams įvertinimą ir dėl atlikto didelės rizikos paukščiams įvertinimo. Savo nuomonėje pirmuoju klausimu Augalų sveikatos, augalų apsaugos produktų ir jų likučių mokslininkų grupė padarė išvadą, kad EBPO pasiūlytas „laiko koeficiento metodas“ atitinka dabartinį Europos pirmojo lygmens rizikos paukščiams įvertinimą, išskyrus tai, kad Direktyvos 91/414/EEB VI priede nustatomas specialus saugos koeficientas 10. Todėl reikėtų išsamios mokslinės analizės įvertinti, ar dabartiniu saugos koeficientu tinkamai atsižvelgiama į visus svarbius veiksnius. Kadangi tokią analizę atlikti reikėtų nemažai tolesnio darbo, kuris jau viršytų nuomonės apimtis, Mokslininkų grupė siūlo nagrinėti kiekvieną konkretų atvejį atskirai. Todėl antruoju klausimu mokslininkų grupė atliko patobulintą rizikos įvertinimą ir nutarė, kad netgi esant aukščiausiai galimo poveikio ribai paukščiai, kurie minta vabzdžiais laukuose, neturėtų gauti mirtinos pirimikarbo dozės (5).

               (5)

               Peržiūrint klodinafopo, rimsulfurono, tolklofos-metilo ir tritikonazolo ataskaitas neiškilo jokių atvirų klausimų, kuriuos turėtų spręsti Europos maisto saugos tarnybos (EFSA) Augalų sveikatos, augalų apsaugos produktų ir jų likučių mokslininkų grupė.

               (6)

               Po įvairių tyrimų nustatyta, kad augalų apsaugos produktai, kurių sudėtyje yra klodinafopo, pirimikarbo, rimsulfurono, tolklofos-metilo ir tritikonazolo gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose, visų pirma dėl naudojimo, kuris buvo išnagrinėtas ir išsamiai pateiktas Komisijos peržiūros ataskaitose. Todėl šias veikliąsias medžiagas tikslinga įtraukti į I priedą siekiant užtikrinti, kad augalų apsaugos produktai, kurių sudėtyje yra šių veikliųjų medžiagų, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant tos išvados, reikėtų gauti daugiau informacijos tam tikrais konkrečiais klausimais dėl pirimikarbo ir tritikonazolo. Direktyvos 91/414/EEB 6 straipsnio 1 dalyje numatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti toliau tirti pirimikarbą ir tritikonazolą siekiant patvirtinti jų rizikos tam tikrais atvejais įvertinimą, o pranešėjai turėtų pateikti tokių tyrimų rezultatus.

               (8)

               Prieš įtraukiant veikliąją medžiagą į I priedą turėtų būti skirtas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujųjų reikalavimų, kuriuos lems toks įtraukimas.

               (9)

               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos peržiūrėtų galiojančią augalų apsaugos produktų, kurių sudėtyje yra klodinafopo, pirimikarbo, rimsulfurono, tolklofos-metilo arba tritikonazolo, registraciją, siekdamos užtikrinti Direktyvoje 91/414/EEB, ypač jos 13 straipsnyje, nustatytų reikalavimų ir I priede išdėstytų atitinkamų sąlygų laikymąsi. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus kiekvienu numatytu naudojimo atveju būtų pateikiamas ir įvertinamas visas III priede nurodytas kiekvieno augalų apsaugos produkto dokumentų rinkinys.

               (10)

               Patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (6) nuostatomis, rodo, kad gali kilti sunkumų aiškinant galiojančios registracijos savininkų pareigas, susijusias su galimybe naudotis duomenimis. Todėl siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos savininkas gali naudotis tos direktyvos II priedo reikalavimus atitinkančiu dokumentų rinkiniu. Tačiau aiškiau apibrėžus esamas pareigas valstybėms narėms arba registracijos savininkams neatsirastų naujų įsipareigojimų, palyginti su iki šiol priimtomis I priedą iš dalies keičiančiomis direktyvomis.

               (11)

               Todėl Direktyvą 91/414/EEB reikėtų atitinkamai iš dalies keisti.

               (12)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2007 m. liepos 31 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacinę lentelę.
   Tas nuostatas jos taiko nuo 2007 m. rugpjūčio 1 d.
   Valstybės narės, priimdamos tas nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2007 m. liepos 31 d. iš dalies keičia arba panaikina galiojančią augalų apsaugos produktų, kurių sudėtyje yra veikliųjų medžiagų klodinafopo, pirimikarbo, rimsulfurono, tolklofos-metilo arba tritikonazolo, registraciją.
   Iki tos datos jos ypač tikrina, ar laikomasi tos direktyvos I priede nurodytų reikalavimų, susijusių su klodinafopu, pirimikarbu, rimsulfuronu, tolklofos-metilu ir tritikonazolu, išskyrus su atitinkama veikliąja medžiaga susijusius reikalavimus, apibrėžtus įrašo B dalyje, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus pagal tos direktyvos 13 straipsnyje išdėstytas sąlygas.
   2.   Nukrypdamos nuo 1 dalies nuostatų, kiekvieną leistiną augalų apsaugos produktą, kurio sudėtyje klodinafopas, pirimikarbas, rimsulfuronas, tolklofos-metilas arba tritikonazolas yra vienintelė veiklioji medžiaga arba viena iš kelių veikliųjų medžiagų, kurios visos buvo išvardytos Direktyvos 91/414/EEB I priede ne vėliau kaip iki 2007 m. sausio 31 d., valstybės narės iš naujo įvertina produktą pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį dėl klodinafopo, pirimikarbo, rimsulfurono, tolklofos-metilo ir tritikonazolo. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytus reikalavimus.
   Tai nustačiusios valstybės narės:

               a)

               jei būtina, iš dalies pakeičia arba panaikina produkto, kurio sudėtyje klodinafopas, pirimikarbas, rimsulfuronas, tolklofos-metilas arba tritikonazolas yra vienintelė veiklioji medžiaga, registraciją ne vėliau kaip iki 2011 m. sausio 31 d.; arba

               b)

               jei būtina, iš dalies pakeičia arba panaikina produkto, kurio sudėtyje klodinafopas, pirimikarbas, rimsulfuronas, tolklofos-metilas arba tritikonazolas yra viena iš keleto veikliųjų medžiagų, registraciją ne vėliau kaip iki 2011 m. sausio 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga arba medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2007 m. vasario 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2006 m. balandžio 12 d.

            Komisijos vardu

         Markos KYPRIANOU

            Komisijos narys

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2006/19/EB (OL L 44, 2006 2 15, p. 15).

      (2)  OL L 55, 2000 2 29, p. 25. Reglamentas su paskutiniais pakeitimais, padarytais Reglamentu (EB) Nr. 1044/2003 (OL L 151, 2003 6 19, p. 32).

      (3)  OL L 98, 2001 4 7, p. 6.

      (4)  EFSA Scientific Report (2005) 34, 1-78, Conclusion regarding the Peer review of the pesticide risk assessment of the active substance clodinafop (pateikta 2005 m. rugpjūčio 10 d.).
   EFSA Scientific Report (2005) 43, 1-76, Conclusion regarding the Peer review of the pesticide risk assessment of the active substance pirimicarb (pateikta 2005 m. rugpjūčio 10 d.).
   EFSA Scientific Report (2005) 45, 1-61, Conclusion regarding the Peer review of the pesticide risk assessment of the active substance rimsulfuron (pateikta 2005 m. rugpjūčio 10 d.).
   EFSA Scientific Report (2005) 28, 1-77, Conclusion regarding the peer review of the pesticide risk assessment of the active substance triticonazole (pateikta 2005 m. kovo 14 d.).
   EFSA Scientific Report (2005) 28, 1-77, Conclusion regarding the peer review of the pesticide risk assessment of the active substance tolclofos-methyl (pateikta 2005 m. kovo 14 d.).

      (5)  EFSA prašymu Augalų sveikatos, augalų apsaugos produktų ir jų likučių mokslininkų grupės pareikšta nuomonė, susijusi su pirimikarbo įvertinimu. EFSA leidinys (2005) 240, 1-21.

      (6)  OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 2266/2000 (OL L 259, 2000 10 13, p. 27).

      PRIEDAS
      Direktyvos 91/414/EEB I priedo lentelės pabaigoje įrašoma:

                     „Nr.

                     Bendrinis pavadinimas, identifikacijos Nr.

                     IUPAC pavadinimas

                     Grynumas (1)

                     Įsigaliojimas

                     Įtraukimo galiojimo pabaiga

                     Specialiosios nuostatos

                     125

                     Klodinafopas
                     CAS Nr. 114420-56-3
                     CIPAC Nr. 683

                     (R)-2-[4-(5-chloro-3-fluoro- 2 piridiloksi)-fenoksi]-propiono rūgštis

                     ≥ 950 g/kg (išreikšta kaip klodinafopas-propargilas)

                     2007 m. vasario 1 d.

                     2017 m. sausio 31 d.

                     A DALIS
                     Leidžiama naudoti tik kaip herbicidą.
                     B DALIS
                     Įgyvendinant VI priede numatytus vienodus principus, atsižvelgiama į klodinafopo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. sausio 27 d.

                     126

                     Pirimikarbas
                     CAS Nr. 23103-98-2
                     CIPAC Nr. 231

                     2-dimetilamino-5,6-dimetilpirimidin-4-il dimetilkarbamatas

                     ≥ 950 g/kg

                     2007 m. vasario 1 d.

                     2017 m. sausio 31 d.

                     A DALIS
                     Leidžiama naudoti tik kaip insekticidą.
                     B DALIS
                     Įgyvendinant VI priede numatytus vienodus principus, atsižvelgiama į pirimikarbo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. sausio 27 d.
                     Valstybės narės privalo ypatingą dėmesį skirti asmenims, dirbantiems su šia medžiaga, ir užtikrinti, kad naudojimo instrukcijose būtų numatyta naudoti tinkamas asmens apsaugos priemones.
                     Valstybės narės privalo ypatingą dėmesį skirti vandens organizmų apsaugai bei užtikrinti, kad registracijos sąlygose prireikus būtų numatytos rizikos sumažinimo priemonės, pavyzdžiui, apsaugos zonų kūrimas.
                     Atitinkamos valstybės narės paprašo pateikti papildomų tyrimų, kurie patvirtintų ilgalaikės rizikos paukščiams ir galimos požeminio vandens taršos rizikos įvertinimą, ypač dėl metabolito R35140. Jos užtikrina, kad pranešėjai, kurių prašymu pirimikarbas įrašytas į šį priedą, pateiktų Komisijai tokių tyrimų rezultatus per 2 metus nuo šios direktyvos įsigaliojimo.

                     127

                     Rimsulfuronas
                     CAS Nr. 122931-48-0 (rimsulfuronas)
                     CIPAC Nr. 716

                     1-(4-6 dimetoksipirimidin-2-il)-3-(3-etilsulfonil-2-piridilsulfonil) karbamidas

                     ≥ 960 g/kg (išreikšta kaip rimsulfuronas)

                     2007 m. vasario 1 d.

                     2017 m. sausio 31 d.

                     A DALIS
                     Leidžiama naudoti tik kaip herbicidą.
                     B DALIS
                     Įgyvendinant VI priede numatytus vienodus principus, atsižvelgiama į rimsulfurono peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 sausio 27 d.
                     Valstybės narės privalo ypatingą dėmesį skirti pažeidžiamų netikslinių augalų ir požeminių vandenų apsaugai. Registracijos sąlygose prireikus turėtų būti numatytos rizikos sumažinimo priemonės.

                     128

                     Tolklofos-metilas
                     CAS Nr. 57018-04-9
                     CIPAC Nr. 479

                     O-2,6-dichlor-p-tolil O,O-dimetil fosforotioatas
                     O-2,6-dichlor-4-metilfenil O,O-dimetil fosforotioatas

                     ≥ 960 g/kg

                     2007 m. vasario 1 d.

                     2017 m. sausio 31 d.

                     A DALIS
                     Leidžiama naudoti tik kaip fungicidą.
                     B DALIS
                     Vertindamos paraiškas registruoti augalų apsaugos produktus, kurių sudėtyje yra tolklofos-metilo ir kurių paskirtis nėra (gumbavaisio) sėklos beicavimas prieš sodinimą bulvių atveju bei dirvožemio valymas salotoms šiltnamiuose, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priedo vienodus principus, atsižvelgiama į tolklofos-metilo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. sausio 27 d.

                     129

                     Tritikonazolas
                     CAS Nr. 131983-72-7
                     CIPAC Nr. 652

                     (±)-(E) -5-(4-chlorbenziliden)-2,2-dimetil-1-(1H-1,2,4-triazol-1-ilmetil) ciklopentanolis

                     ≥ 950 g/kg

                     2007 m. vasario 1 d.

                     2017 m. sausio 31 d.

                     A DALIS
                     Leidžiama naudoti tik kaip fungicidą.
                     B DALIS
                     Vertindamos paraiškas registruoti augalų apsaugos produktus, kurių sudėtyje yra tritikonazolo ir kurių paskirtis nėra sėklos beicavimas, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede numatytus vienodus principus, atsižvelgiama į tritikonazolo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. sausio 27 d. Atlikdamos šį bendrą įvertinimą, valstybės narės:

                                 —

                                 turi ypač rūpintis asmenų, dirbančių su šia medžiaga, saugumu. Registracijos sąlygose prireikus turėtų būti numatytos apsaugos priemonės,

                                 —

                                 turi ypač rūpintis galima požeminio vandens tarša, visų pirma nuo dažno nuolatinio veikliosios medžiagos ir jos metabolito RPA 406341 naudojimo pažeidžiamose zonose,

                                 —

                                 turi ypatingą dėmesį skirti grūdus lesančių paukščių apsaugai (ilgalaikė rizika).

                           Prireikus registracijos sąlygose turėtų būti numatytos rizikos sumažinimo priemonės.
                     Atitinkamos valstybės narės paprašo pateikti papildomų tyrimų rezultatus, kuriais būtų patvirtintas rizikos grūdus lesantiems paukščiams įvertinimas. Jos užtikrina, kad pranešėjas, kurio prašymu tritikonazolas yra įtrauktas į šį priedą, pateiks tokių tyrimų rezultatus Komisijai per 2 metus nuo šios direktyvos įsigaliojimo.

         (1)  Kita informacija apie veikliosios medžiagos tapatumą ir specifikaciją pateikta peržiūros ataskaitoje.“.


title: 1974 m. lapkričio 7 d. Tarybos direktyva iš dalies keičianti Direktyvos 69/335/EEB dėl netiesioginių mokesčių taikomų kapitalui pritraukti 5 straipsnio 2 dalį

text:
Svarbus teisinis pranešimas

|

31974L0553

Oficialusis leidinys L 303 , 13/11/1974 p. 0009 - 0009 specialusis leidimas graikų k.: skyrius 09 tomas 1 p. 0042  specialusis leidimas ispanų kalba: skyrius 09 tomas 1 p. 0046  specialusis leidimas portugalų kalba skyrius 09 tomas 1 p. 0046

		Tarybos direktyva1974 m. lapkričio 7 d.iš dalies keičianti Direktyvos 69/335/EEB dėl netiesioginių mokesčių taikomų kapitalui pritraukti 5 straipsnio 2 dalį(74/553/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 99 ir 100 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi 1969 m. liepos 17 d. Tarybos direktyvos 69/335/EEB [3] dėl netiesioginių mokesčių taikomų kapitalui pritraukti 5 straipsnio 2 dalyje nustatyta, kad to straipsnio 1 dalies a, b ir c punktuose minimais atvejais apmokestinama suma negali būti mažesnė už kiekvienam dalyviui paskirtų arba priklausančių akcijų tikrąją vertę arba už tokių akcijų nominalią vertę, jeigu ji yra didesnė už jų tikrąją vertę;kadangi tikrosios akcijų vertės pasirinkimas minimalia apmokestinimo baze kai kuriais iš pirma minėtų atvejų neatitinka principų, kuriais grindžiami suderinti kapitalo mokesčiai ir kuriais siekiama sukurti sistemą, pagal kurią kapitalo mokestis turėtų būti skaičiuojamas tik nuo sandorių, kurie pagal įstatymus laikomi kapitalo pritraukimo sandoriais, ir tik tada, jeigu tokie sandoriai prisideda prie įmonės ekonominio potencialo stiprinimo,PRIĖMĖ ŠIĄ DIREKTYVĄ:1 straipsnis"2. 1 dalies a ir b punktuose minimais atvejais valstybės narės kapitalo mokesčio skaičiavimo pagrindu gali pasirinkti tikrąją įmonės akcijų (dalių), skirtų ar priklausančių kiekvienam dalyviui, vertę. Tai netaikoma tais atvejais, kai kapitalas didinamas įnešant tik grynuosius pinigus. Mokesčio bazė jokiu būdu negali būti mažesnė negu įmonės akcijų (dalių), skirtų ar priklausančių kiekvienam dalyviui, nominali vertė."2 straipsnisŠi direktyva skirta valstybėms narėms.Priimta Briuselyje, 1974 m. lapkričio 7 d.Tarybos varduPirmininkasA. Jarrot[1] OL C 76, 1974 7 3, p. 9.[2] OL C 109, 1974 9 19, p. 35.[3] OL L 249, 1969 10 3, p. 25.--------------------------------------------------


Svarbus teisinis pranešimas

|

31996L0053

1996 m. liepos 25 d., Tarybos direktyva 96/53/EB nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę

Oficialusis leidinys L 235 , 17/09/1996 p. 0059 - 0075 CS.ES skyrius 07 tomas 002 p. 478  - 494 ET.ES skyrius 07 tomas 002 p. 478  - 494 HU.ES skyrius 07 tomas 002 p. 478  - 494 LT.ES skyrius 07 tomas 002 p. 478  - 494 LV.ES skyrius 07 tomas 002 p. 478  - 494 MT.ES skyrius 07 tomas 002 p. 478  - 494 PL.ES skyrius 07 tomas 002 p. 478  - 494 SK.ES skyrius 07 tomas 002 p. 478  - 494 SL.ES skyrius 07 tomas 002 p. 478  - 494

		Tarybos direktyva 96/53/EB1996 m. liepos 25 d.nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masęEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 75 straipsnį,atsižvelgdama į Komisijos pasiūlymą [1],atsižvelgdama į Ekonomikos ir socialinių reikalų komiteto nuomonę [2],laikydamasi Sutarties 189c straipsnyje [3] nustatytos tvarkos,(1) kadangi 1984 m. gruodžio 19 d. Tarybos direktyva 85/3/EEB [4] dėl tam tikrų kelių transporto priemonių masės, matmenų ir tam tikrų kitų techninių charakteristikų, atsižvelgiant į bendrąją transporto politiką nustatė bendrus standartus, leidžiančius efektyviau naudoti kelių transporto priemones eismo tarp valstybių narių sąlygomis;(2) kadangi Direktyva 85/3/EEB daug kartų buvo gerokai pakeista; kadangi jei ji ir toliau bus keičiama, tai siekiant aiškumo ir racionalumo, ją reikės iš naujo pateikti atskiru tekstu su 1986 m. liepos 24 d. Tarybos direktyva 86/364/EEB dėl įrodymo, kad transporto priemonės atitinka Direktyvos 85/3/EEB [5] reikalavimus;(3) kadangi tarp valstybių narių galiojantys standartų skirtumai komercinių kelių transporto priemonių masės ir matmenų atžvilgiu gali neigiamai paveikti konkurencijos sąlygas ir sudaryti kliūtis eismui tarp valstybių narių;(4) kadangi pagal subsidiarumo principą, siekiant pašalinti tokias kliūtis, veiksmų reiktų imtis Bendrijos lygiu;(5) kadangi pirmiau minėti standartai atspindi pusiausvyrą tarp racionalaus ir ekonomiško komercinių kelių transporto priemonių naudojimo bei su infrastruktūros priežiūra, kelių saugumu, aplinkos apsauga ir gyvenimo sąlygomis susijusių reikalavimų;(6) kadangi prekių vežimui skirtų transporto priemonių matmenų bendrieji standartai ilgai turėtų nesikeisti;(7) kadangi su transporto priemonių mase ir matmenimis susiję papildomi techniniai reikalavimai gali būti taikomi registruotoms arba valstybėje narėje naudojamoms komercinėms transporto priemonėms; kadangi šie reikalavimai neturi kliudyti komercinių transporto priemonių eismo tarp valstybių narių;(8) kadangi "storasienės transporto priemonės refrižeratoriaus" apibrėžimas, pateiktas Direktyvos 85/3/EEB 2 straipsnyje, su pakeitimais, padarytais Direktyva 89/388/EEB [6], turėtų būti išplėstas, siekiant valstybėms narėms leisti jų teritorijoje naudoti transporto priemones refrižeratorius, nebeatitinkančius tame straipsnyje apibrėžtų su izoliacija susijusių reikalavimų;(9) kadangi būtina išsiaiškinti "nedalomo krovinio" sąvoką siekiant užtikrinti vienodą šios direktyvos taikymą tokius krovinius vežančių transporto priemonių arba jų junginių leidimų atžvilgiu;(10) kadangi tona yra visur naudojama bei laikoma transporto priemonės masės matavimo vienetu ir todėl taikoma šioje direktyvoje, nors ir pripažįstant, kad formalus masės matavimo vienetas yra niutonas;(11) kadangi vidaus rinkoje šios direktyvos taikymo sritis turėtų apimti vidaus transportą tiek, kiek ji yra susijusi su chrakteristikomis, turinčiomis žymų poveikį konkurencijos sąlygoms transporto srityje, ir ypač su prekių vežimui skirtų transporto priemonių ir jų junginių maksimalaus leistino ilgio ir pločio dydžiais;(12) kadangi kitų transporto priemonių charakteristikų atžvilgiu valstybės narės yra įgaliotos savo teritorijoje tik vidaus vežimui naudojamoms transporto priemonėms taikyti dydžius, kurie skiriasi nuo šioje direktyvoje nustatytų dydžių;(13) kadangi pailgintas sukabinimo sistemas naudojantys autotraukiniai, matuojant visą jų apimtį, faktiškai pasiekia maksimalų 18,75 m ilgį; kadangi toks pat maksimalus ilgis turi būti leistas autotraukiniams, naudojantiems fiksuotas sukabinimo sistemas;(14) kadangi prekių vežimui skirtų transporto priemonių maksimalus leistinas 2,50 m plotis gali nepalikti pakankamai vietos pakraunant padėklus, dėl ko vidaus eismą reguliuojančiuose valstybių narių teisės aktuose buvo taikomos tą lygį viršijančios skirtingos leistinos paklaidos; kadangi siekiant nustatyti aiškius techninius reikalavimus ir atsižvelgiant į su šiomis charakteristikomis susijusius kelių saugumo aspektus, būtina prisitaikyti prie dabartinių sąlygų;(15) kadangi, jei maksimalus prekių vežimui skirtų transporto priemonių plotis padidinamas iki 2,55 m, tai toks standartas taip pat turėtų būti taikomas autobusams; kadangi autobusų atžvilgiu būtina numatyti pereinamąjį laikotarpį tam, kad atitinkami gamintojai galėtų pritaikyti savo gamybinę įrangą;(16) kadangi siekiant išvengti pernelyg didelės žalos keliams ir užtikrinti manevringumą, leidžiant eksploatuoti ir eksploatuojant transporto priemones, pirmenybė turėtų būti teikiama ne mechaninėms pakaboms, o pneumatinėms arba lygiavertėms pakaboms; kadangi neturėtų būti viršyta tam tikra maksimali ašies apkrova, o transporto priemonė turi būti pritaikyta apsisukti 360o atsižvelgiant į trajektorijos, kurios laikomasi, tam tikras ribines vertes;(17) kadangi vykdant vidaus prekių vežimą, valstybėms narėms turėtų būti leidžiama jų teritorijose naudoti transporto priemones arba jų junginius, kurių matmenys skiriasi nuo šioje direktyvoje nustatytų matmenų, jei šiomis transporto priemonėmis atliekamos transporto operacijos šioje direktyvoje apibūdinamos kaip turinčios nereikšmingą poveikį tarptautinės transporto sektoriaus konkurencijos atžvilgiu, t. y. operacijos, kurias atlieka specializuotosios transporto priemonės, ir pagal modulinę koncepciją atliekamos operacijos;(18) kadangi atliekant modulinės koncepcijos transporto operacijas, turėtų būti nustatytas pereinamasis laikotarpis, siekiant, kad valstybė narė galėtų adaptuoti savo kelių infrastruktūrą;(19) kadangi transporto priemonių arba transporto priemonių junginių, pagamintų taikant naujas technologijas arba naujas koncepcijas pagal standartus, kurie nesutampa su šioje direktyvoje nustatytais standartais, atžvilgiu turėtų būti leista bandomojo laikotarpio metu siekiant pasinaudoti technikos pažanga, atlikti vietines transporto operacijas;(20) kadangi iki šios direktyvos igyvendinimo dienos pradėtų eksploatuoti transporto priemonių atžvilgiu dėl anksčiau galiojusių skirtingų nacionalinių nuostatų arba matavimo metodų, neatitinkančių šioje direktyvoje nurodytų matmenų charakteristikų, turėtų būti numatytas pereinamasis laikotarpis, siekiant toliau teikti transporto paslaugas valstybėje narėje, kurioje transporto priemonė yra registruota arba eksploatuojama;(21) kadangi buvo pasiekta pažanga priimant direktyvas dėl transporto priemonių tipo patvirtinimo penkias arba šešias ašis turinčių transporto priemonių junginių atžvilgiu; kadangi todėl atsižvelgiant į Direktyvos 85/3/EEB II priedą, turėtų būti panaikinti reikalavimai dėl charakteristikų, išskyrus masės ir matmenų charakteristikas, atitikties;(22) kadangi toks pakeitimas yra būtinas, siekiant išvengti tarptautinėms konvencijoms dėl kelių eismo ir judėjimo prieštaraujančių taisyklių taikymo;(23) kadangi siekiant palengvinti šios direktyvos atitikties monitoringą, būtina užtikrinti, kad transporto priemonių atžvilgiu būtų pateikiamas tokios atitikties įrodymas;(24) kadangi ši direktyva neturi įtakos valstybių narių įsipareigojimams dėl galutinių terminų, kurie galioja šia direktyva keičiamoms direktyvoms taikant nacionalinės teisės aktus,PRIĖMĖ ŠIĄ DIREKTYVĄ:1 straipsnis1. Ši direktyva taikoma:a) M2, M3, N2 ir N3 kategorijų motorinių transporto priemonių bei jų 03 ir 04 kategorijų priekabų matmenų atžvilgiu, pagal 1970 m. vasario 6 d. Tarybos direktyvos 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [7], II priedą;b) masės ir transporto priemonių tam tikrų kitų a punkte nurodytų ir šios direktyvos I priedo 2 dalyje išdėstytų charakteristikų atžvilgiu.2. Visos I priede nurodytos masės vertės laikomos transporto priemonės eksploatacijos standartais ir yra susijusios su pakrovimo sąlygomis, o ne su gamybos standartais, kurie bus apibrėžti kitoje direktyvoje.2 straipsnisŠioje direktyvoje:- "motorinė transporto priemonė" reiškia bet kurią variklio varomą savaeigę keliu važiuojančią transporto priemonę,- "priekaba" — tai sukabinimui su motorine transporto priemone skirta, prekių vežimui pritaikyta ir įrengta bet kuri transporto priemonė, išskyrus puspriekabes,- "puspriekabė" — tai bet kuri prekių vežimui pritaikyta ir įrengta transporto priemonė, skirta sukabinimui su motorine transporto priemone tokiu būdu, kad dalis jos būtų ant motorinės transporto priemonės ir kad motorinei transporto priemonei tektų didelė puspriekabės masės ir krovinio masės dalis,- "transporto priemonių junginys" reiškia arba:- autotraukinį, kurį sudaro su priekaba sukabinta motorinė transporto priemonė, arba- sujungtą transporto priemonę, kurią sudaro su puspriekabe sukabinta motorinė transporto priemonė,- "izoliuota transporto priemonė" — tai bet kuri transporto priemonė, kurios įtvirtinti arba judantys antstatai yra specialiai pritaikyti prekių vežimui kontroliuojamos temperatūros sąlygomis ir kurios kraštinės sienos, įskaitant izoliaciją, yra mažiausiai 45 mm storio,- "autobusas" reiškia transporto priemonę, turinčią daugiau kaip devynias, įskaitant vairuotojo, vietas, pritaikytą ir įrengtą keleivių ir jų bagažo vežimui. Jis gali būti vieno arba dviejų aukštų ir traukti priekabą bagažui,- "sujungtas autobusas" reiškia autobusą, kurį sudaro dvi judama dalimi sujungtos nejudančios dalys. Šio tipo transporto priemonėse yra sujungti abejose nejudančiose dalyse esantys keleivių salonai. Jungiamoji dalis leidžia keleiviams laisvai judėti tarp nejudančių dalių. Dvi dalis sukabinti ir atskirti galima tik dirbtuvėje,- "maksimalūs leistini matmenys" reiškia maksimalius transporto priemonėms taikomus matmenis, kaip nustatyta šios direktyvos I priede,- "maksimali leistina masė" reiškia maksimalią pakrautos transporto priemonės masę tarptautinio vežimo sąlygomis,- "maksimali leistina ašies masė" reiškia maksimalią apkrautos ašies arba keleto ašių masę tarptautinio vežimo sąlygomis,- "nedalomas krovinys" — tai krovinys, kuris, vežant jį keliais, be pernelyg didelių išlaidų ar su žala susijusios rizikos negali būti padalytas į du arba daugiau krovinių, ir kuris dėl savo matmenų arba masės negali būti vežamas visais atžvilgiais šią direktyvą atitinkančia motorine transporto priemone, priekaba, autotraukiniu arba sujungta transporto priemone,- "tona" reiškia svorį, išreikštą tonos mase ir lygų 9,8 kiloniutonams (kN).Visi I priede nurodyti maksimalūs leistini matmenys matuojami atsižvelgiant į Direktyvos 70/156/EEB I priedą, netaikant jokios leistinos paklaidos didėjančia tvarka.3 straipsnis1. Valstybė narė negali:- tarptautinio vežimo sąlygomis pripažinti netinkamomis arba uždrausti savo teritorijoje naudoti bet kurioje kitoje valstybėje narėje registruotas arba pradėtas eksploatuoti transporto priemones, dėl su jų mase ir matmenimis susijusių priežasčių,- vidaus vežimo sąlygomis pripažinti netinkamomis arba uždrausti savo teritorijoje naudoti bet kurioje kitoje valstybėje narėje registruotas arba pradėtas eksploatuoti krovinines transporto priemones, dėl su jų matmenimis susijusių priežasčių,jei tokios transporto priemones atitinka I priede nurodytas ribines vertes.Ši nuostata taikoma neatsižvelgiant į tai, kad:a) minėtos transporto priemonės neatitinka tos valstybės narės reikalavimų, susijusių su tam tikromis I priede nenurodytomis masės ir matmenų charakteristikomis;b) valstybės narės, kurioje transporto priemonės registruotos arba pradėtos eksploatuoti, kompetentinga institucija leido taikyti 4 straipsnio 1 dalyje nenurodytus ribinius dydžius, viršijančius I priede nustatytus ribinius dydžius.2. Tačiau tinkamai atsižvelgiant į Bendrijos teisės aktus, 1 pastraipos a dalis nepažeidžia valstybių narių teisės reikalauti, kad jų teritorijoje registruotos arba eksploatuojamos transporto priemonės atitiktų valstybių narių nacionalinius reikalavimus dėl masės ir matmenų charakteristikų, nenurodytų I priede.3. Valstybės narės gali reikalauti, kad izoliuotos transporto priemonės turėtų ATP pažymėjimą arba ATP pažymėjimo plokštelę, numatytą 1970 m. rugsėjo 1 d. Susitarime dėl greitai gendančių produktų tarptautinio pervežimo ir dėl specialios įrangos, skirtos tokiems pervežimams.4 straipsnis1. Valstybės narės vidaus prekių vežimo sąlygomis jų teritorijoje neleidžia įprasto transporto priemonių arba transporto priemonių junginių judėjimo, jei tokios transporto priemonės neatitinka I priedo 1.1, 1.2, 1.4-1.8, 4.2 ir 4.4 punktuose išdėstytų charakteristikų.2. Tačiau valstybės narės vidaus prekių vežimo sąlygomis savo teritorijoje gali leisti eksploatuoti transporto priemones arba transporto priemonių junginius, kurie neatitinka I priedo 1.3, 2, 3, 4.1 ir 4.3 punktuose nurodytų charakteristikų.3. Maksimalius leistinus matmenis viršijančioms transporto priemonėms arba transporto priemonių junginiams gali būti leista judėti tik taikant kompetentingų institucijų nediskriminuojant išduotus specialius leidimus, arba remiantis panašiais nediskriminuojančiais susitarimais, sudarytais kiekvienu konkrečiu atveju susitariant su institucijomis, kai tokios transporto priemonės arba transporto priemonių junginiai veža nedalomus krovinius arba yra skirti tokiems kroviniams vežti.4. Valstybės narės gali leisti transporto priemonėms arba transporto priemonių junginiams, naudojamiems prekių vežimui ir vykdantiems tam tikrą didelio poveikio tarptautinei konkurencijai transporto sektoriuje neturinčią vidaus transporto veiklą, judėti valstybių narių teritorijoje, jeigu jų matmenys skiriasi nuo I priede 1.1, 1.2, 1.4-1.8, 4.2 ir 4.4 punktuose nustatytų matmenų.Laikoma, kad transporto veikla neturi didelio poveikio tarptautinei konkurencijai transporto sektoriuje, jeigu vykdoma viena iš a ir b punktuose išdėstytų sąlygų:a) transporto veikla valstybės narės teritorijoje vykdoma specializuotomis transporto priemonėmis arba jų junginiais tokiomis aplinkybėmis, kokiomis tos veiklos paprastai nevykdo transporto priemonės iš kitų valstybių narių, pvz. su medienos ruoša ir miškininkyste susijusi veikla;b) valstybė narė, leidžianti savo teritorijoje transporto veiklą vykdyti transporto priemonėmis arba jų junginiais, kurių matmenys skiriasi nuo I priede nustatytų matmenų, taip pat leidžia I priede nustatytus matmenis atitinkančias motorines transporto priemones, priekabas, puspriekabes naudoti tokiuose junginiuose, kad būtų pasiektas bent jau toje valstybėje narėje leistinas pakrovimo ilgis, ir kad kiekvienas operatorius galėtų turėti naudos iš vienodų konkurencijos salygų (modulinės koncepcijos).Atitinkama valstybė narė, kuri turi pritaikyti savo kelių infrastruktūrą siekiant įvykdyti b punkte nustatytą sąlygą, vis dėlto vėliausiai iki 2003 m. gruodžio 31 d. gali uždrausti dabartinius nacionalinius matmenų standartus viršijančių transporto priemonių arba jų junginių judėjimą vidaus prekių vežimo sąlygomis jos teritorijoje, jeigu nacionalinės teisės aktai nediskriminuojant bus taikomi visiems Bendrijos vežėjams.Valstybės narės Komisiją informuoja apie priemones, kurių buvo imtasi atsižvelgiant į šios pastraipos nuostatas.5. Valstybės narės transporto priemonėms arba jų junginiams, kuriuose pritaikytos naujos technologijos arba naujos koncepcijos ir kurie neatitinka vieno ar daugiau šios direktyvos reikalavimų, bandomojo laikotarpio metu gali leisti vykdyti tam tikras vietines transporto operacijas. Apie tai valstybės narės informuoja Komisiją.6. Valstybės narės dėl skirtingų nacionalinių nuostatų ar matavimo metodų gali leisti savo teritorijoje iki 2006 m. gruodžio 31 d. eksploatuoti transporto priemones arba jų junginius, naudojamus prekių vežimui ir registruotus arba iki šios direktyvos įgyvendinimo pradėtus eksploatuoti, jeigu matmenys viršija I priedo 1.1, 1.2, 1.4-1.8, 4.2 ir 4.4 punktuose nustatytus matmenis.5 straipsnisNepažeidžiant 4 straipsnio 6 dalies:a) iki 1991 m. sausio 1 d. pradėtos eksploatuoti sujungtos transporto priemonės, neatitinkančios I priedo 1.6 ir 4.4 punktuose nurodytų specifikacijų, jei visas jų ilgis neviršija 15,50 m, atitinka 3 straipsnyje nurodytas specifikacijas;b) I priedo 1.7 ir 1.8 punktuose nurodytų specifikacijų neatitinkančių autotraukinių, kurių motorinė transporto priemonė buvo pradėta eksploatuoti iki 1991 m. gruodžio 31 d., atžvilgiu iki 1998 m. gruodžio 31 d. laikoma, kad jie atitinka 3 straipsnyje nurodytas specifikacijas, jei visas minėtų transporto priemonių ilgis neviršija 18,00 m.6 straipsnis1. Valstybės narės imasi būtinų priemonių siekiant užtikrinti, kad 1 straipsnyje nurodytos transporto priemonės, atitinkančios šią direktyvą, turėtų vieną iš a, b ir c punktuose išdėstytų įrodymų:a) šių dviejų plokštelių junginį:- "gamyklinę lentelę", sukurtą ir pritvirtintą, atsižvelgiant į Direktyvą 76/114/EEB [8],- pagal III priedą matmenis nurodančią lentelę, sukurtą ir pridėtą atsižvelgiant į Direktyvą 76/114/EEB;b) pagal Direktyvą 76/114/EEB sukurtą ir pridėtą vieną lentelę, kurioje išdėstyta informacija dėl dviejų a punkte nurodytų lentelių;c) bendrąjį dokumentą, išduotą valstybės narės, kurioje transporto priemonė registruota arba pradėta eksploatuoti, kompetentingos institucijos. Toks dokumentas turi tokias pat antraštes ir informaciją, kaip ir a punkte nurodytos lentelės. Jis laikomas lengvai patikrinamoje vietoje ir yra atitinkamai apsaugotas.2. Jei transporto priemonės charakteristikos nebeatitinka atitikties dokumente nurodytų charakteristikų, valstybė narė, kurioje transporto priemonė registruota, imasi būtinų veiksmų siekiant užtikrinti to dokumento pakeitimą.3. Valstybės narės 1 dalyje nurodytas lenteles ir dokumentus laiko įrodymu, kad transporto priemonė atitinka šios direktyvos reikalavimus.4. Atitiktį įrodančius dokumentus turinčios transporto priemonės gali būti:- atsitiktinai tikrinamos dėl bendrų masės standartų atitikimo,- įtariant, kad nesilaikoma šios direktyvos reikalavimų, tikrinamos dėl bendrų matmenų standartų atitikimo.5. Vidurinėje su mase susijusioje atitikties dokumento skiltyje tam tikrais atvejais yra nurodomi atitinkamai transporto priemonei taikomi Bendrijos masės standartai. I priedo 2.2.2 dalies c punkte nurodytų transporto priemonių atžvilgiu įrašas "44 tonos" yra rašomas skliausteliuose prie maksimalios leistinos transporto priemonių junginio masės.6. Kiekviena valstybė narė gali nuspręsti, kad bet kurios jos teritorijoje registruotos arba pradėtos eksploatuoti transporto priemonės atžvilgiu atitiktį įrodančiame dokumente kairiojoje skiltyje nurodoma nacionalinės teisės aktais apibrėžta maksimali leistina masė, o dešinėje skiltyje — techniškai leistina masė.7 straipsnisŠi direktyva neturi trukdyti galiojančių kelių eismo nuostatų taikymui kiekvienoje valstybėje narėje, leidžiančioje tam tikruose keliuose arba inžineriniuose statiniuose apriboti transporto priemonių masę ir (arba) matmenis, neatsižvelgiant į tai, kurioje valstybėje tos transporto priemonės registruotos.8 straipsnisAirijoje ir Jungtinėje Karalystėje 3 straipsnis netaikomas iki 1998 m. gruodžio 31 d.:a) I priedo 2.2, 2.3.1, 2.3.3, 2.4 ir 3.3.2 punktuose nurodytų standartų atžvilgiu:- išskyrus 2.2.2 punkte nurodytas sujungtas transporto priemones, kai:i) visas pakrautos transporto priemonės svoris neviršija 38 tonų;ii) bet kurių 3.3.2 punkte nurodytame plote išdėstytų trijų ašių apkrova neviršija 22,5 tonų,- išskyrus 2.2.3, 2.2.4, 2.3 ir 2.4 punktuose nurodytas transporto priemones, kai visas pakrautos transporto priemonės svoris neviršija:i) 35 tonų 2.2.3 ir 2.2.4 punktuose nurodytų transporto priemonių atžvilgiu;ii) 17 tonų 2.3.1 punkte nurodytų transporto priemonių atžvilgiu;iii) 30 tonų 2.3.3 punkte nurodytų transporto priemonių atžvilgiu, jei jos atitinka tame punkte ir 4.3 punkte išdėstytas sąlygas;iv) 27 tonų 2.4 punkte nurodytų transporto priemonių atžvilgiu,b) I priedo 3.4 punkte nurodyto standarto atžvilgiu, išskyrus 2.2, 2.3 ir 2.4 punktuose nurodytų transporto priemonių atžvilgiu, kai varomosios ašies apkrova neviršija 10,5 tonų.9 straipsnisI priedo 1.2 punkto a papunktyje nurodyto standarto atžvilgiu valstybė narė iki 1999 m. gruodžio 31 d. gali neleisti arba uždrausti savo teritorijoje naudotis autobusais, kurių plotis viršija 2,5 m.Valstybės narės Komisiją informuoja apie priemones, kurių imtasi atsižvelgiant į šį straipsnį. Komisija apie tai informuoja kitas valstybes nares.10 straipsnisIV priedo A dalyje išvardytos direktyvos panaikinamos nuo 11 straipsnyje nurodytos dienos, nepažeidžiant valstybių narių įsipareigojimų dėl IV priedo B dalyje išdėstytų perkėlimo į nacionalinę teisę galutinių terminų.Nuorodos į panaikintas direktyvas laikomos nuorodomis į šią direktyvą ir interpretuojamos pagal V priede pateiktą koreliacijos lentelę.11 straipsnis1. Valstybės narės priima įstatymus ir kitus teisės aktus, kurie, įsigalioję iki 1997 m. rugsėjo 17 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.12 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.13 straipsnisŠi direktyva skirta valstybėms narėms.Priimta Briuselyje, 1996 m. liepos 25 d.Tarybos varduPirmininkasH. Coveney[1] OL C 38, 1994 2 8, p. 3 ir OL C 247, 1995 9 23, p. 1.[2] OL C 295, 1994 10 22, p. 72.[3] 1994 m. lapkričio 15 d. pareikšta Europos Parlamento nuomonė (OL C 341, 1994 12 5, p. 39), 1995 m. gruodžio 8 d. Tarybos bendroji pozicija (OL C 356, 1995 12 30, p. 13) ir 1996 m. kovo 14 d. Europos Parlamento sprendimas (OL C 96, 1996 4 4, p. 233).[4] OL L 2, 1985 1 3, p. 14. Direktyva su paskutiniais pakeitimais, padarytais Direktyva 92/7/EEB (OL L 57, 1992 3 2, p. 29).[5] OL L 221, 1986 8 7, p. 48.[6] OL L 142, 1989 5 25, p. 3.[7] OL L 42, 1970 2 23, p. 1. Direktyva su paskutiniais pakeitimais, padarytais 1994 m. Stojimo aktu.[8] OL L 24, 1976 1 30, p. 1. Direktyva su pakeitimais, padarytais Komisijos direktyva 78/507/EEB (OL L 155, 1978 6 13, p. 31).--------------------------------------------------I PRIEDASTRANSPORTO PRIEMONIŲ MAKSIMALI MASĖ, MATMENYS IR SU JAIS SUSIJUSIOS CHARAKTERISTIKOS1. | 1 straipsnio 1 dalies a punkte nurodytų transporto priemonių maksimalūs leistini matmenys | |1.1 | Maksimalus ilgis: | |— motorinė transporto priemonė | 12,00 m |— priekaba | 12,00 m |— sujungta transporto priemonė | 16,50 m |— autotraukinys | 18,75 m |— sujungtas autobusas | 18,00 m |1.2 | Maksimalus plotis | |a)visos transporto priemonės | 2,55 m |b)izoliuotų transporto priemonių antstatai | 2,60 m |1.3 | Maksimalus aukštis (taikoma bet kuriai transporto priemonei) | 4,00 m |1.4 | Nuimami antstatai ir standartinės krovinių vežimo priemonės, tokios kaip konteineriai, kuriems taikomi 1.1, 1.2, 1.3, 1.6, 1.7, 1.8 ir 4.4 punktuose nurodyti matmenys | |1.5 | Bet kuri judanti motorinė transporto priemonė arba jų junginys turi būti pritaikyti apsisukti nubrėžtame apskritime, kurio išorinis spindulys yra 12,50 m, o vidinis spindulys - 5,30 m | |1.6 | Maksimalus nuotolis tarp vidurinės ašies ir puspriekabės užpakalinės dalies | 12,00 m |1.7 | Maksimalus nuotolis, išmatuotas lygiagrečiai išilginei autotraukinio ašiai nuo krovimo ploto pirmo išorinio taško už kabinos iki junginio priekabos galinio išorinio taško, be atstumo tarp vilkiko užpakalinės dalies ir priekabos priekio | 15,65 m |1.8 | Maksimalus atstumas, išmatuotas lygiagrečiai išilginei autotraukinio ašiai nuo krovimo ploto pirmo išorinio taško už kabinos iki junginio priekabos galinio išorinio taško | 16,40 m |2. | Maksimali leistina transporto priemonės masė (tonomis) | |2.1 | Transporto priemonių junginio dalį sudarančios transporto priemonės | |2.1.1 | Dviašė priekaba | 18 tonų |2.1.2 | Triašė priekaba | 24 tonos |2.2 | Transporto priemonių junginiai | |2.2.1 | Autotraukiniai su penkiomis arba šešiomis ašimis | |a)dviašė motorinė transporto priemonė su triaše priekaba | 40 tonų |b)triašė motorinė transporto priemonė su dviaše arba triaše priekaba | 40 tonų |2.2.2 | Sujungtos transporto priemonės su penkiomis arba šešiomis ašimis | |a)dviašė motorinė transporto priemonė su triaše puspriekabe | 40 tonų |b)triašė motorinė transporto priemonė su dviaše arba triaše puspriekabe | 40 tonų |c)triašė motorinė transporto priemonė su dviaše arba triaše puspriekabe, kuri, vykdydama kombinuoto transporto veiklą, veža 40 pėdų ISO konteinerį | 44 tonos |2.2.3 | Iš dviašės motorinės transporto priemonės ir dviašės priekabos sudaryti autotraukiniai su keturiomis ašimis | 36 tonos |2.2.4 | Iš dviašės motorinės transporto priemonės ir dviašės puspriekabės sudarytos sujungtos transporto priemonės su keturiomis ašimis, jei atstumas tarp puspriekabės ašių: | |2.2.4.1 | yra 1,3 m arba didesnis, bet ne daugiau 1,8 m | 36 tonos |2.2.4.2 | yra didesnis už 1,8 m | 36 tonos + 2 tonų riba, kai atsižvelgiama į motorinės transporto priemonės maksimalų leistiną svorį (18 tonų) ir maksimalią leistiną puspriekabės tandemo ašies apkrovą (20 tonų), o varomosios ašies ratlankiai sudvejinti, ir pneumatinė pakaba arba pakaba Bendrijoje pripažįstama ekvivalentiška kaip apibrėžta II priede |2.3 | Motorinės transporto priemonės | |2.3.1 | Dviašės motorinės transporto priemonės | 18 tonų |2.3.2 | Triašės motorinės transporto priemonės | — 25 tonos — 26 tonos kai varomojoje ašyje įtaisyti sudvejinti ratlankiai ir pneumatinė pakaba arba pakaba, kuri Bendrijoje pripažįstama ekvivalentiška kaip apibrėžta II priede, arba jei kiekvienoje varomojoje ašyje įtaisyti sudvejinti ratlankiai, o maksimali kiekvienos ašies apkrova neviršija 9,5 tonos |2.3.3 | Keturašės motorinės transporto priemonės su dviem valdomosiomis ašimis | — 32 tonos kai varomojoje ašyje įtaisyti sudvejinti ratlankiai ir pneumatinė pakaba arba pakaba, kuri Bendrijoje pripažįstama ekvivalentiška, kaip apibrėžta II priede, arba kai kiekvienoje varomojoje ašyje įtaisyti sudvejinti ratlankiai, o maksimali kiekvienos ašies apkrova neviršija 9,5 tonos |2.4 | Triašiai sujungti autobusai | 28 tonos |3. | Maksimali leistina 1 straipsnio 1 dalies b punkte nurodytų transporto priemonių ašies apkrova (tonomis) | |3.1 | Pavienės ašys Pavienės nevaromosios ašys | 10 tonų |3.2 | Priekabų ir puspriekabių sudvejintos ašys Vienos sudvejintos ašies masės suma neturi viršyti šių dydžių, kai atstumas (d) tarp ašių yra toks: | |3.2.1 | mažiau nei 1 m (d < 1,0) | 11 tonų |3.2.2 | tarp 1,0 m ir mažiau nei 1,3 m (1,0 ≤ d < 1,3) | 16 tonų |3.2.3 | tarp 1,3 m ir mažiau nei 1,8 m (1,3 ≤ d < 1,8) | 18 tonų |3.2.4 | 1,8 m arba daugiau (1,8 ≤ d) | 20 tonų |3.3 | Triašės priekabos ir puspriekabės vienos triašės masės suma neturi viršyti šių dydžių, kai atstumas d tarp ašių yra toks : | |3.3.1 | 1,3 m arba mažiau (d ≤ 1,3) | 21 tona |3.3.2 | daugiau kaip 1,3 m ir iki 1,4 m (1,3 < d ≤ 1,4) | 24 tonos |3.4 | Varomoji ašis | |3.4.1 | 2.2.1 ir 2.2.2 punktuose nurodytų transporto priemonių varomoji ašis | 11,5 tonos |3.4.2 | 2.2.3, 2.2.4, 2.3 ir 2.4 punktuose nurodytų transporto priemonių varomoji ašis | 11,5 tonos |3.5 | Motorinių transporto priemonių sudvejintosios ašys Sudvejintosios ašies masės suma neturi viršyti šių dydžių, jei atstumas d tarp ašių yra toks: | |3.5.1 | Mažiau nei 1 m (d < 1,0) | 11,5 tonos |3.5.2 | 1,0 m arba daugiau, bet mažiau kaip 1,3 m (1,0 ≤ d < 1,3) | 16 tonų |3.5.3 | 1,3 m arba daugiau, bet mažiau kaip 1,8 m (1,3 ≤ d < 1,8) | — 18 tonų — 19 tonų jei varomojoje ašyje yra įtaisyti sudvejinti ratlankiai ir pneumatinė pakaba arba Bendrijoje pripažįstama ekvivalentiška pakaba, kaip apibrėžta II priede, arba kai kiekvienoje varomojoje ašyje įtaisyti sudvejinti ratlankiai, o maksimali kiekvienos ašies masė neviršija 9,5 tonos |4. | 1 straipsnio 1 dalies b punkte nurodytų transporto priemonių atitinkamos charakteristikos | |4.1 | Visos transporto priemonės Transporto priemonės arba jų junginio varomosios ašies arba varomųjų ašių apkrova turi būti ne mažesnė kaip 25 % visos pakrautos transporto priemonės arba jų junginio masės tarptautinio vežimo sąlygomis | |4.2 | Autotraukiniai Atstumas tarp motorinės transporto priemonės užpakalinės ašies ir priekabos priekinės ašies turi būti ne mažesnis kaip 3,00 m | |4.3 | Maksimali leistina masė atsižvelgiant į ratų bazę Maksimali leistina keturašės motorinės transporto priemonės masė, išreikšta tonomis, negali penkis kartus viršyti metrais išreikšto atstumo tarp transporto priemonės pačiame priekyje esančios ašies ir užpakalinės ašies | |4.4 | Puspriekabės Atstumas nuo sukabinamojo šerdeso iki bet kurio puspriekabės priekinio taško, matuojant horizontalioje plokštumoje, neturi viršyti 2,04 m. | |--------------------------------------------------II PRIEDASSU TRANSPORTO PRIEMONIŲ VAROMOSIOS AŠIES (AŠIŲ) TAM TIKRŲ NEPNEUMATINĖS PAKABOS SISTEMŲ IR PNEUMATINĖS PAKABOS LYGIAVERTIŠKUMU SUSIJUSIOS SĄLYGOS1. PNEUMATINĖS PAKABOS APIBRĖŽIMASPakabos sistema laikoma pneumatine, jei bent 75 % spyruokliavimo poveikio sukelia pneumatinė spyruoklė.2. LYGIAVERTIŠKUMAS PNEUMATINĖS PAKABOS ATŽVILGIULygiaverte pneumatinei pakabai laikoma pakaba turi atitikti šiuos reikalavimus:2.1. laisvų trumpalaikių žemo dažnio vertikalių virpesių metu virš varomosios ašies arba vežimėlio esančios masės matuojamasis dažnis ir slopinimas, maksimaliai apkrovus pakabą, turi nukristi iki 2.2 — 2.5 punktuose nurodytų ribų;2.2. kiekvienoje ašyje turi būti įtaisyti hidrauliniai amortizatoriai. Sudvejintų ašių vežimėlių amortizatoriai turi būti nustatyti taip, kad sumažintų vežimėlių virpesius;2.3. vidutinis slopinimo santykinis dydis D turi būti lygus daugiau kaip 20 % ribinio pakabos slopinimo normaliomis sąlygomis, kai yra veikiantys hidrauliniai amortizatoriai;2.4. pakabos slopinimo santykinis dydis D, pašalinus arba sugedus visiems hidrauliniams amortizatoriams, turi būti ne daugiau kaip 50 % D;2.5. virš varomosios ašies arba vežimėlio esančios masės virš lingių dažnis laisvų pereinamųjų vertikalių virpesių sąlygomis neturi būti aukštesnis kaip 2,0 Hz;2.6. pakabos virpesių dažnis ir slopinimas nurodyti 3 dalyje. Dažnio ir slopinimo matavimams taikoma bandymų tvarka nustatyta 4 dalyje.3. DAŽNIO IR SLOPINIMO APIBRĖŽIMASŠis apibrėžimas yra susijęs su virš varomosios ašies arba vežimėlio esančia mase M (kg) virš lingių. Ašiai arba vežimėliui būdingas bendras vertikalus stabilumas tarp kelio paviršiaus ir masės virš lingių K Niutonų/metrui (N/m) per sekundę ir bendras slopinimo koeficientas C Niutonų metrui per sekundę (N.s/m). Vertikalus masės virš lingių pasislinkimas yra Z. Masės virš lingių judėjimo lygtis laisvų virpesių atžvilgiu yra tokia:MdZ+ C+ kZ = 0Masės virš lingių virpesių dažnis F (rad/sek) yra toks:F =4M2Slopinimas yra ribinis, kai C = Co,čiaC= 22KMC/Co.Masės virš lingių laisvų pereinamų virpesių metu masės vertikalusis judėjimas vyksta slopinimo sinusoidės trajektorija (2 pav.). Virpesių dažnį galima apskaičiuoti matuojant laiką pastebimų virpesių ciklų atžvilgiu. Slopinimą galima apskaičiuoti matuojant nuoseklių tos pačios krypties virpesių viršūnių aukščius. Jei pirmojo ir antrojo virpesių ciklo viršūnių amplitudės yra A1 ir A2, tai slopinimo koeficientas D yra:D = CC= 1· lnA1A2ln — natūralus amplitudės koeficiento logaritmas.4. BANDYMŲ ATLIKIMASSiekiant bandymais nustatyti slopinimo koeficientą D, slopinimo koeficientą be hidraulinių amortizatorių ir pakabos virpesių dažnį F, pakrauta transporto priemonė turėtų:a) mažu greičiu (5 km/h ± 1 km/h) pervažiuoti per 1 pav. pavaizduotos formos 80 mm laiptelį. Pereinamieji virpesiai, kuriuos reikia analizuoti dažnio ir slopinimo atžvilgiu, atsiranda varomosios ašies ratams nuvažiavus nuo laiptelio;arbab) būti taip traukiama žemyn važiuoklės, kad varomosios ašies apkrova 1,5 karto viršytų jos maksimalią statinę vertę. Sustabdyta transporto priemonė staigiai paleidžiama ir analizuojami atsiradę virpesiai;arbac) būti pakelta už važiuoklės taip, kad masė virš lingių pakiltų 80 mm virš varomosios ašies. Pakelta transporto priemonė staigiai paleidžiama ir analizuojami atsiradę virpesiai;arbad) būti bandoma kitokiais būdais, jei gamintojas, pritarus techniniam skyriui, patvirtino, kad jie lygiaverčiai.Transporto priemonė tarp varomosios ašies ir važiuoklės turėtų turėti vertikalaus poslinkio keitlį, įtaisytą tiesiai virš varomosios ašies. Siekiant apskaičiuoti dažnį F, pagal minėto keitlio judėjimą gali būti matuojamas laiko intervalas tarp pirmos ir antros kompresijos viršūnių ir amplitudės santykis, siekiant apskaičiuoti slopinimą. Vežimėlių su sudvejintomis varomosiomis ašimis vertikalaus poslinkio keitliai turėtų būti tvirtinami tarp kiekvienos varomosios ašies ir tiesiai virš jos esančios važiuoklės.+++++ TIFF +++++1 pav.Pakabos bandymų pakopa+++++ TIFF +++++2 pav.Trumpalaikis slopinimo valdomumas--------------------------------------------------III PRIEDAS6 STRAIPSNIO 1 DALIES a PUNKTE NURODYTŲ MATMENŲ LENTELĖI. Matmenų lentelėje, pridėtoje kiek galima arčiau Direktyvoje 76/114/EEB nurodytos lentelės, turi būti pateikti šie duomenys:1) gamintojo pavadinimas [1];2) transporto priemonės identifikavimo numeris [2];3) motorinės transporto priemonės, priekabos arba puspriekabės ilgis (L);4) motorinės transporto priemonės, priekabos arba puspriekabės plotis (W);5) su transporto priemonių junginių ilgio matavimu susiję duomenys:- atstumas (a) tarp motorinės transporto priemonės priekio ir sukabinimo įtaiso centro (užkabinimo kablio arba priekabos prikabinimo aikštelės); jei yra priekabos prikabinimo aikštelė su keletu sukabinimo vietų, turi būti pateikiami minimalūs ir maksimalūs dydžiai (amin ir amax),- atstumas (b) tarp priekabos (priekabos prikabinimo aikštelės) arba puspriekabės (prikabinimo aikštelės) sukabinimo įtaiso centro ir priekabos arba puspriekabės užpakalinės dalies; jei yra kelios sukabinimo įtaiso vietos, turi būti pateikiami minimalūs ir maksimalūs dydžiai (bmin ir bmax).Transporto priemonės junginio ilgis yra motorinės transporto priemonės ir priekabos arba puspriekabės ilgis sustačius jas tiesia linija vieną paskui kitą.II. Atitiktį įrodančiuose dokumentuose pateiktos vertės visiškai atitinka transporto priemonėje atliktus matavimus.[1] Šios informacijos nereikia kartoti, jei transporto priemonėje yra viena duomenis apie svorį ir matmenis pateikianti plokštelė.[2] Šios informacijos nereikia kartoti, jei transporto priemonėje yra viena duomenis apie svorį ir matmenis pateikianti plokštelė.--------------------------------------------------IV PRIEDASA DALISPANAIKINTOS DIREKTYVOS(nurodytos 10 straipsnyje)- Direktyva 83/3/EEB dėl tam tikrų kelių transporto priemonių svorių, matmenų ir tam tikrų kitų techninių charakteristikų bei jos vėlesni pakeitimai:- Direktyva 86/360/EEB- Direktyva 88/218/EEB- Direktyva 89/338/EEB- Direktyva 89/460/EEB- Direktyva 89/461/EEB- Direktyva 91/60/EEB- Direktyva 92/7/EEB- Direktyva 86/364/EEB, susijusi su transporto priemonių atitikties įrodymo Direktyvos 85/3/EEB dėl tam tikrų kelių transporto priemonių svorių, matmenų ir kitų tam tikrų techninių charakteristikų atžvilgiu.B DALISDirektyva | Perkėlimo į nacionalinę teisę galutinis terminas |85/3/EEB (OL L 2, 1985 1 3, p. 14) | 1986 m. liepos 1 d. |1990 m. sausio 1 d. |86/360/EEB (OL L 217, 1986 8 5, p. 19) | 1992 m. sausio 1 d. |86/364/ EEB (OL L 221, 1986 8 7, p. 48) | 1987 m. liepos 29 d. |88/218/EEB (OL L 98, 1988 4 15, p. 48) | 1989 m. sausio 1 d. |89/338/EEB (OL L 142, 1989 5 25, p. 3) | 1991 m. liepos 1 d. |89/460/EEB (OL L 226, 1989 8 3, p. 5) | 1993 m. sausio 1 d. |89/461/EEB (OL L 226, 1989 8 3, p. 7) | 1991 m. sausio 1 d. |91/60/EEB (OL L 37, 1991 2 9, p. 37) | 1991 m. rugsėjo 30 d. |92/7/EEB (OL L 57, 1992 3 2, p. 29) | 1992 m. gruodžio 31 d. |--------------------------------------------------V PRIEDASKORELIACINĖ LENTELĖŠi direktyva | 85/3/EEB | 86/360/EEB | 86/364/EEB | 88/218/EEB | 89/338/EEB | 89/460/EEB | 89/461/EEB | 91/60/EEB | 92/7/EEB |1 straipsnio 1 dalis | 1 straipsnio 1 dalis | | | | | | | | |1 straipsnio 1 dalies a punktas | — | | | | | | | | |1straipsnio 1 dalies b punktas | 1 straipsnio 1 dalies b punktas | | | | | | | | |1 straipsnio 2 dalis | 1 straipsnio 2 dalis | | | | | | | | |2 straipsnio 1-4 ir 6-10 įtraukos | | | | | 1 straipsnio 2 dalis | | | | |2 straipsnio 5, 11 ir 12 įtraukos | — | | | | | | | | |2 straipsnio paskutinė pastraipa | — | | | | | | | | |3 straipsnio 1 dalis | — | | | | | | | | |3 straipsnio 1 dalies a ir b punktai | 3 straipsnio 1 dalies a ir b punktai | | | | | | | | |3 straipsnio 2 dalis | 3 straipsnio 2 dalis | | | | | | | | |3 straipsnio 3 dalis | — | | | | | | | | |4 straipsnis | — | | | | | | | | |5 straipsnio a punktas | | | | | | | 1 straipsnio 1 dalis | | |5 straipsnio b punktas | | | | | | | | 1 straipsnio 1 dalis | |6 straipsnio 1-4 dalys | | | 1 straipsnio 1-4 dalys | | | | | | |6 straipsnio 5-6 dalys | | | 2 straipsnio 1-2 dalys | | | | | | |7 straipsnis | 6 straipsnis | | | | | | | | |8 straipsnis | | | | | | 1 straipsnis | | | |9-12 straipsniai | — | | | | | | | | |13 straipsnis | 9 straipsnis | | | | | | | | |I priedas | I priedas | | | | | | | | |1 punktas | 1 punktas | | | | | | | | |1.1 punkto 1-3 ir 5 įtraukos | | | | | | | | 1 straipsnio 2 dalis | |1.1 punkto 4 įtrauka | — | | | | | | | | |1.2 a punktas | — | | | | | | | | |1.2 b punktas | — | | | | | | | | |1.3-1.5 punktai | 1.3-1.5 punktai | | | | | | | | |1.6 punktas | | | | | | | 1 straipsnio 3 dalis | | |1.7 punktas | | | | | | | | 1 straipsnio 3 dalis | |1.8 punktas | — | | | | | | | | |2 punktas iki 2.2.1 b | 2 punktas iki 2.2.1 b | | | | | | | | |2.2.2 punktas (a-c) | 2.2.2 punktas (a-c) | | | | | | | | |2.2.3 punktas, 2.2.4.1 punktas | | | | | 1 straipsnio 5 dalies b punktas | | | | |2.2.4.2 punktas | | | | | | | | | 1 straipsnio 1 dalies a punktas |2.3-2.3.1 punktai | | | | | 1 straipsnio 5 dalies c punktas | | | | |2.3.2-2.3.3 punktai | | | | | | | | | 1 straipsnio 1 dalies b-c punktai |2.4 punktas | | | | | 1 straipsnio 5 dalies c punktas | | | | |3-3.3.2 punktai | 3-3.3.2 punktai | | | | | | | | |3.4-3.4.1 punktai | | 1straipsnio 3 dalis | | | | | | | |3.4.2-3.5.2 punktai | | | | | 1 straipsnio 5 dalies d punktas | | | | |3.5.3 punktas | | | | | | | | | 1straipsnio 1 dalies d punktas |4-4.2 punktai | 4-4.2 punktai | | | | | | | | |4.3 punktas | | | | | 1 straipsnio 5 dalies e punktas | | | | |4.4 punktas | | | | | | | 1 straipsnio 4 dalis | | |II priedas | | | | | | | | | III priedas |III priedas | | | Priedas | | | | | | |--------------------------------------------------


title: 1990 m. birželio 26 d. Tarybos Direktyva iš dalies keičianti Direktyvą 85/511/EEB dėl Bendrijos snukio ir nagų ligos kontrolės priemonių įdiegimo, Direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis, ir Direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą arba mėsos produktus iš trečiųjų šalių

text:
Svarbus teisinis pranešimas

|

31990L0423

Oficialusis leidinys L 224 , 18/08/1990 p. 0013 - 0018 specialusis leidimas suomių kalba: skyrius 3 tomas 33 p. 0129  specialusis leidimas švedų kalba: skyrius 3 tomas 33 p. 0129

		Tarybos Direktyva1990 m. birželio 26 d.iš dalies keičianti Direktyvą 85/511/EEB dėl Bendrijos snukio ir nagų ligos kontrolės priemonių įdiegimo, Direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis, ir Direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą arba mėsos produktus iš trečiųjų šalių(90/423/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Direktyvoje 85/511/EEB [4] nustatytos Bendrijos snukio ir nagų ligos kontrolės priemonės;kadangi, siekiant iki 1993 m. sausio 1 d. sukurti vidaus rinką, būtina iš dalies pakeisti Bendrijos lygiu taikytas priemones snukio ir nagų ligai kontroliuoti visoje Bendrijoje; kadangi šios priemonės Bendrijoje turėtų būti įgyvendinamos vienodai;kadangi Komisijos snukio ir nagų ligos kontrolės tyrimai rodo, kad visose Bendrijos šalyse geriau nevykdyti vakcinacijos; kadangi buvo padaryta išvada, kad virusas, jo nenukenksminus, iš laboratorijų gali išplisti tarp vietinių snukio ir nagų ligai imlių gyvūnų ir patekti į vakciną;kadangi Komisijos vakcinacijos taikymo tyrimai rodo, kad nuo tos dienos, kai oficialiai bus atsisakyta vakcinacijos nuo šios ligos, visi infekuoti gyvūnai turės būti paskersti ir sunaikinti (likviduoti);kadangi 1988 m. liepos 12 d. Komisijos sprendime 88/379/EEB, suderinančiame valstybių narių taisykles, priimtas taikant Tarybos direktyvos 85/511/EEB [5] 6 straipsnį, numatytos būtiniausios taisyklės, kaip valstybės narės turėtų elgtis išimtiniais atvejais, kai leidžiama naikinti ne visus infekuoto ūkio gyvūnus;kadangi ekstremaliais atvejais, pvz., esant gyvūnų užkrečiamosios ligos išplitimo pavojui, vienintelė išeitis gali būti skubi vakcinacija; kadangi būtina nustatyti tokios vakcinacijos sąlygas;kadangi kovai su snukio ir nagų liga turi būti taikoma vienoda Bendrijos šalių politika ir suderintos taisyklės, reglamentuojančios Bendrijos vidaus prekybą ir gyvūnų bei tam tikrų gyvūninės kilmės produktų importą;kadangi turi būti atskirai nurodytos priemonės, kaip teikti valstybėms narėms finansinę paramą gyvūnams skersti, sunaikinti ir kitiems skubiems veiksmams atlikti;kadangi Komisija turi sekti naujų priemonių funkcionavimą ir pateikti Tarybai kasmetinę jų įgyvendinimo ataskaitą,PRIĖMĖ ŠIĄ DIREKTYVĄ:1 straipsnisDirektyva 85/511/EEB yra papildoma taip:1. 1 straipsnis keičiamas taip:"1 straipsnisŠi direktyva nustato Bendrijos kontrolės priemones, taikytinas snukio ir nagų ligos protrūkio atveju, neatsižvelgiant į ją sukėlusio viruso rūšį."2. 5 straipsnyje:a) 2 punkto žodžiai "a) valstybėse narėse ar regionuose, kuriuose gyvūnų vakcinacija uždrausta" ir visas b papunktis yra išbraukiami;b) 3 punkto žodis "netaikomos" keičiamas žodžiais "gali būti netaikomos".3. 6 straipsnyje:a) 1 dalies pirmos pastraipos žodžiai "5 straipsnio 2 punkto a papunkčio pirmos ir antros įtraukų ir 2 punkto b papunkčio i papunkčio dalies" keičiami žodžiais "5 straipsnio 2 punkto pirmos ir antros įtraukų";b) 1 dalies antroje pastraipoje išbraukiama "a papunkčio";c) 2 dalis pakeičiama ir išdėstoma taip:"2. Jeigu taikoma 1 dalis, valstybės narės taiko priemones, apibrėžtas Komisijos sprendime 88/397/EEB [6]."4. 9 straipsnyje:a) paskutinis 1 dalies sakinys pakeičiamas ir išdėstomas taip:"Zonos nustatomos atsižvelgiant į gamtines ribas, priežiūrai skirtus įrenginius ir technologinę pažangą, leidžiančią numatyti viruso plitimą oru ar kitais keliais ir prireikus patikslinamos atsižvelgiant į šiuos faktorius."b) 2 dalies a punkto pirmoji įtrauka keičiama dviem įtraukomis:"— surašomi visi ūkiai, kuriuose laikomi imlių rūšių gyvūnai,— ūkiuose, kurie yra tokio surašymo objektas, periodiškai atliekamas veterinarinis patikrinimas."5. 11 straipsnio 1 dalies pirmoje ir antroje įtraukose vietoj žodžių "priede" ir "I priede" rašoma "B priede".6. 13 straipsnis pakeičiamas ir išdėstomas taip:"13 straipsnis1. Valstybės narės užtikrina, kad:- yra draudžiama naudoti vakcinas nuo snukio ir nagų ligos,- tiriant, diagnozuojant ir (arba) gaminant vakcinas, snukio ir nagų virusas yra naudojamas tik patvirtintose ir tik A bei B prieduose nurodytose įmonėse bei laboratorijose,- vakcinos nuo snukio ir nagų ligos laikymas, tiekimas, platinimas ir pardavimas Bendrijos teritorijoje vyksta esant oficialiai kontrolei,- antroje įtraukoje minimos įmonės ir laboratorijos patvirtinamos tik tokiu atveju, jeigu jos atitinka būtiniausius FAO rekomenduojamus laboratorijoms, kuriose snukio ir nagų virusai tiriami in vitro ir in vivo, taikomus standartus.2. Siekdami nustatyti, ar apsaugos sistemos, taikomos A ir B prieduose nurodytose įmonėse ir laboratorijose, atitinka būtiniausius FAO standartus, Komisijos veterinarijos ekspertai bendradarbiaudami su kompetentingomis valstybių narių institucijomis atlieka patikrinimus vietoje.Tokius patikrinimus ne rečiau kaip vieną kartą per metus vykdo Komisija, kuri pirmąjį patikrinimą turi atlikti iki 1992 m. sausio 1 d., prieš tai Veterinarijos nuolatiniam komitetui pateikusi pirminę ataskaitą. Komisija, atsižvelgusi į šiuos patikrinimus, gali 17 straipsnyje numatyta tvarka iki 1991 gruodžio 31 d. peržiūrėti A ir B prieduose nurodytą įmonių ir laboratorijų sąrašą. Šis sąrašas bus nuolat atnaujinamas ta pačia tvarka.Ta pačia tvarka gali būti priimtas sprendimas patvirtinti A ir B priedų sąrašuose nurodytose įmonėse ir laboratorijose taikomų apsaugos sistemų vienodą geros praktikos kodeksą.3. Neatsižvelgiant į 1 dalies nuostatas dėl vakcinos nuo snukio ir nagų ligos naudojimo, diagnozavus snukio ir nagų ligą ir esant išplitimo pavojui, gali būti nuspręsta atlikti skubią vakcinaciją naudojant technines procedūras, kurios užtikrintų visišką gyvūnų atsparumą šiai ligai. Šiuo atveju priemonės, kurių turi būti imtasi apima:- geografinės vietovės, kurioje būtina atlikti skubią vakcinaciją, ribų nustatymą,- gyvūnų, įtrauktų į vakcinacijos programą, rūšies ir amžiaus nustatymą,- vakcinacijos trukmės nustatymą,- specialių apribojimų paskiepytiems gyvūnams ir jų produktams nustatymą,- paskiepytų gyvūnų specialaus identifikavimo ir specialaus registravimo nustatytimą,- kitas priemones, tinkamas nenumatytai padėčiai.Sprendimą dėl skubios vakcinacijos priima Komisija kartu su suinteresuota valstybe nare 16 straipsnyje numatyta tvarka. Šiame sprendime visų pirma atsižvelgiama į gyvūnų atskiruose regionuose koncentracijos laipsnį ir būtinybę saugoti tam tikras gyvūnų veisles.Tačiau nukrypstant nuo pirmos pastraipos, valstybės narės, pranešusios Komisijai apie ligos protrūkį, gali priimti sprendimą atlikti skubią vakcinaciją, jei tas sprendimas prieštarauja svarbiausiems Bendrijos interesams. Šis sprendimas 16 straipsnyje numatyta tvarka nedelsiant apsvarstomas Veterinarijos nuolatiniame komitete."7. 14 straipsnis pakeičiamas ir išdėstomas taip:"14 straipsnis1. Iki tol, kol Bendrijoje bus sukauptos vakcinos nuo snukio ir nagų ligos atsargos, valstybėms narėms leidžiama vienoje iš prieduose nurodytų įmonių laikyti antigenų atsargas.Šiuo tikslu Komisija su valstybių narių paskirtais atsakingais įmonės darbuotojais sudaro sutartis, kuriose, atsižvelgus į planus, minimus Direktyvos 90/423/EEB [7] 5 straipsnio 1 dalyje, antigenų kiekis turi būti nurodytas ne daugiau kaip dešimčiai serotipų.Pasibaigus šiam pereinamajam laikotarpiui valstybėms narėms yra leidžiama, Bendrijai prižiūrint, šiose įmonėse pakuoti bei laikyti skubiai vakcinacijai skirtas ir naudojimui paruoštas vakcinas2. Taryba, remdamasi Komisijos pasiūlymu, kvalifikuota balsų dauguma iki 1991 m. balandžio 1 d. paskiria specialų institutą ir nustato jo įgaliojimus tikrinti vakciną bei atlikti kryžminio imuniteto patikrinimus.3. Komisija iki 1991 m. balandžio 1 d. pateikia Tarybai ataskaitą ir, jei reikia, pasiūlymus dėl Bendrijoje sukauptos vakcinos nuo snukio ir nagų ligos atsargų pakavimo, gamybos, platinimo ir būklės taisyklių bei teikia pasiūlymą Bendrijoje turėti ne mažiau kaip du šių vakcinų rezervus."8. 15 straipsnis išbraukiamas.9. 18 straipsnis pakeičiamas ir išdėstomas taip:"18 straipsnisRemdamasi Komisijos ataskaita apie patirtį, sukauptą taikant šią direktyvą ir, jei reikia, pateiktais pasiūlymais, Taryba iš naujo apsvarsto padėtį per dvejus metus nuo Direktyvos 90/423/EEB [8] priėmimo."10. Papildoma šioje direktyvoje pateikiamu priedu, kuris vadinamas A priedu. Dabartinis priedas, kurio pavadinimas yra "Nacionalinės laboratorijos, tiriančios snukio ir nagų ligą", tampa B priedu.2. straipsnisDirektyvos 64/432/EEB [9] su paskutiniais pakeitimais, padarytais Direktyva 89/662/EEB [10], 4a straipsnis iš dalies pakeičiamas:1. Pirmos pastraipos 1 punkte:i) 3 eilutė turi būti: "kurios netaikė vakcinacijos mažiausiai 12 mėnesių ir…";ii) B punktas pakeičiamas ir išdėstomas taip:"B. Jeigu gyvūnas atvežtas iš valstybės narės, kurioje pastaruosius 12 mėnesių buvo taikoma profilaktinė vakcinacija arba, išimtiniais atvejais, šios valstybės teritorijoje buvo atlikta skubi vakcinacija";iii) B punkto pabaigoje ir po pirmos 2 punkto pastraipos įrašoma tokia pastraipa:"Šiuo atveju, atlikus skubią vakcinaciją minėtų garantijų gali būti pareikalauta 12 mėnesių laikotarpiui."2. 2 punkto pirmos pastraipos įvadiniai žodžiai pakeičiami:"2. Valstybės narės, išimtiniais atvejais visoje savo šalies teritorijoje vykdančios skubią vakcinaciją ir leidžiančios į savo teritoriją įvežti paskiepytus gyvūnus, savo teritorijoje laiko ir galvijus, tačiau jie turi atitikti šiuos reikalavimus:"3. Prieš paskutinę pastraipą įrašomi tokie žodžiai:"Jei pagal Direktyvos 85/511/EEB [11] su paskutiniais pakeitimais, padarytais Direktyva 90/423/EEB [12], 13 straipsnio 3 dalį valstybei narei tam tikroje savo teritorijos dalyje leidžiama atlikti skubią vakcinaciją, likusios teritorijos statusas lieka nepakitęs, tačiau tokiu atveju paskiepyti gyvūnai dar 12 mėnesių po paskutinės vakcinacijos vežami taikant imobilizuojančias priemones."3 straipsnisDirektyva 72/462/EEB [13] su paskutiniais pakeitimais, padarytais Direktyva 89/662/EEB [14], iš dalies pakeičiama:1. pakeičiamas ir išdėstomas taip:"6. straipsnis1. Nepaisant 3 straipsnio 1 dalies, valstybės narės leidžia importuoti šioje direktyvoje nurodytus gyvūnus iš trečiųjų šalių tik tuo atveju, jei:a) jos nebuvo apimtos ligų, kurioms šie gyvūnai yra imlūs:- galvijų maro, galvijų kontaginės pleuropneumonijos, mėlynojo liežuvio ligos, afrikinio kiaulių maro ir kontaginio kiaulių paralyžiaus (Tešeno ligos) – pastaruosius 12 mėnesių,- kontaginio vezikulinio stomatito – pastaruosius 6 mėnesius;b) jose per pastaruosius 12 mėnesių gyvūnai nebuvo skiepyti nuo a punkto pirmoje įtraukoje nurodytų ligų, kurioms šie gyvūnai yra imlūs.2. Valstybės narės iš trečiosios šalies teritorijos į savo teritoriją leidžia įvežti gyvūnus, imlius snukio ir nagų ligai, jei laikomasi šių sąlygų:1) jei gyvūnai yra iš trečiosios šalies, kurioje per dvejus metus nebuvo užregistruota snukio ir nagų ligos, kurioje mažiausiai 12 mėnesių nebuvo vykdoma vakcinacija ir kuri šiuo metu į savo teritoriją neįsileidžia mažiau kaip prieš metus paskiepytų gyvūnų, — reikalaujama garantijos, kad jiems nebuvo atlikta vakcinacija nuo snukio ir nagų ligos;2) jei gyvūnai yra iš trečiosios šalies, kurioje mažiausiai dvejus metus nebuvo užregistruota snukio ir nagų ligos, bet vykdoma vakcinacija ir kuri į savo teritoriją įsileidžia paskiepytus gyvūnus, turi būti:a) garantija, kad tokiems gyvūnams nebuvo atlikta vakcinacija nuo snukio ir nagų ligos;b) garantija, kad atlikus gerklų ir ryklės sputum tyrimą (zondavimo metodu) nenustatytas snukio ir nagų ligos virusas;c) garantija, kad šiems gyvūnams atlikus serologinį tyrimą, siekiant aptikti antikūnų, jo rezultatai yra neigiami;d) garantija, kad šie gyvūnai prieš juos eksportuojant iš šalies 14 parų buvo laikomi karantino stotyje oficialiai paskirto veterinarijos gydytojo priežiūroje. Karantino stotyje laikomi gyvūnai negali būti skiepijami nuo snukio ir nagų ligos iki jų eksporto likus 21 dienai, tuo metu stotyje gali būti tik tos pačios siuntos gyvūnai;e) taikomas 21 paros karantininis laikotarpis.3) jeigu gyvūnai yra iš trečiosios šalies, kurioje dvejus metus buvo užregistruota snukio ir nagų liga, turi būti:a) 2 punkte nurodytos garantijos;b) kitos garantijos, dėl kurių sprendimas priimamas laikantis 30 straipsnio.Taigi trečioji šalis gali būti ir toliau laikoma šalimi, kurioje per dvejus metus nebuvo užregistruota snukio ir nagų liga, net jei šios ligos protrūkiai buvo nustatyti tam tikroje tos šalies teritorijos dalyje, tačiau tokiu atveju šie protrūkiai turėjo būti likviduoti per tris mėnesius.3. 29 straipsnyje numatyta tvarka:a) nepažeidžiant 3 straipsnio 1 dalies patvirtinamas trečiųjų šalių, kurioms leidžiama eksportuoti gyvūnus į Bendriją ir kurios atitinka 2 dalies reikalavimus, sąrašas;b) patvirtinamas karantino stočių, iš kurių šioms šalims leidžiama eksportuoti gyvūnus į Bendriją, sąrašas;c) priimamas sprendimas dėl papildomų garantijų, kurias teikia kiekviena šalis atskirai."2. 14 straipsnis iš dalies pakeičiamas:1. 2 dalies a punkte išbraukiami žodžiai "snukio ir nagų ligos".2. Įrašoma tokia dalis:"3. Nepažeidžiant 3 straipsnio 1 dalies:a) importuoti šviežią mėsą iš trečiųjų šalių, kuriose:- pasitaiko snukio ir nagų liga (su A, O, C kamienais),- snukio ir nagų ligos protrūkio vietose gyvūnų skerdimas nėra atliekamas sistemingai,- atliekama vakcinacija,leidžiama tik tokiu atveju, jeigu:i) trečioji šalis ar regionas trečiojoje šalyje yra patvirtinti 29 straipsnyje numatyta tvarka;ii) tai yra suaugusio gyvūno mėsa, kurios pH yra patikrintas ir iš kurios pašalinti kaulai ir didesni limfmazgiai.Atsižvelgiant į ekspertų išvadas, maistui skirtų subproduktų importas ribojamas. Tačiau subproduktai tam tikromis sąlygomis gali būti naudojami farmakologijos ir naminių gyvūnėlių ėdalo gamybos pramonei. Šie apribojimai ir sąlygos nustatomi 29 straipsnyje numatyta tvarka;b) importuoti šviežią mėsą iš trečiųjų šalių, kuriose atliekama vakcinacija nuo snukio ir nagų ligos su SAT arba ASIA 1 kamienais, yra leidžiama laikantis tokių sąlygų:i) trečiojoje šalyje turi būti regionų, kuriuose vakcinacija yra uždrausta, o snukio ir nagų ligos nėra buvę 12 mėnesių; tokie regionai tvirtinami 29 straipsnyje numatyta tvarka;ii) tai turi būti suaugusio gyvūno mėsa, ji turi būti be kaulų ir didesnių limfmazgių ir importuota praėjus trims savaitėms po skerdimo;iii) iš šių šalių nedraudžiama importuoti subproduktų;c) importuoti šviežią mėsą iš trečiųjų šalių, kuriose- vykdoma vakcinacija ir- 12 mėnesių nebuvo užregistruota snukio ir nagų ligos,yra leidžiama laikantis 29 straipsnyje numatyta tvarka nustatytų sąlygų;d) importuoti šviežią mėsą iš trečiųjų šalių, kuriose:- įprastinė vakcinacija nėra atliekama ir- nėra užregistruota snukio ir nagų ligos,leidžiama 29 straipsnyje numatyta tvarka ir laikantis Bendrijos vidaus prekybą reglamentuojančių taisyklių.Papildomos taisyklės, taikomos pirmos pastraipos a ir b punktuose minimoms šalims, yra nustatomos 29 straipsnyje numatyta tvarka."4 straipsnis1. Valstybės narės, kurios visoje teritorijoje arba jos dalyje atlieka profilaktinę vakcinaciją, ją turi atlikti ne vėliau kaip iki 1992 m. sausio 1 d. ir nuo tos dienos, kai vakcinacija yra nutraukiama, į savo teritoriją nebepriimti gyvūnų, kuriems buvo atlikta vakcinacija.2. 1 dalis įsigalioja nuo tos dienos, kai pradedami taikyti Direktyvos 85/511/EEB 14 straipsnio 3 dalyje ir Direktyvos 90/425/EEB 23 straipsnio 1 dalyje nurodyti sprendimai dėl snukio ir nagų ligai imlių gyvūnų ir jų produktų.3. Jei iki 1991 m. birželio 30 d. nepriimami 2 dalyje minimi sprendimai, Komisija turi pateikti atitinkamus pasiūlymus.5 straipsnis1. Visos valstybės narės turi parengti perspėjimo planą, nustatantį nacionalines priemones, kurios būtų įgyvendinamos snukio ir nagų ligos protrūkio atveju.Pagal šį planą turi būti leidžiama patekti į gamyklą, apžiūrėti įrengimus, darbuotojus ir kitas atitinkamas medžiagas ir greitai bei veiksmingai likviduoti protrūkį. Jeigu suinteresuota valstybė narė nuspręstų atlikti skubią vakcinaciją, tada tame plane turėtų būti nurodyti tam tikslui naudojamai vakcinai taikomi reikalavimai.2. Direktyvos 85/511/EEB 16 straipsnyje numatyta tvarka Komisija iki 1990 m. gruodžio 31 d. pateikia kriterijus, kuriais remiantis būtų sudaromi tokie planai.3. Pagal 2 dalyje numatytus kriterijus sudaryti planai Komisijai pateikiami iki 1991 m. gruodžio 31 d.4. Siekdama nustatyti, ar remiantis tokiais planais įmanoma pasiekti užsibrėžtų tikslų ir užtikrinti, kad jie būtų suderinti su kitų valstybių narių planais, Komisija juos išnagrinėja ir juos pristačiusiai valstybei narei pasiūlo padaryti atitinkamus pakeitimus.Planus ir prireikus jų pakeitimus Komisija tvirtina Direktyvos 85/511/EEB 16 straipsnyje numatyta tvarka.Atsižvelgiant į padėties raidą ir laikantis tos pačios tvarkos planai gali būti keičiami arba pildomi ir vėliau.5. Direktyvos 82/894/EEB 6 straipsnyje numatyta tvarka Komisija gali, nepažeisdama 3 straipsnio 1 dalies, nustatyti išankstinio perspėjimo sistemą, pagal kurią Komisija ir kitos valstybės narės būtų informuojamos apie snukio ir nagų ligos protrūkius.6 straipsnisAtsižvelgiant į galimus sunkumus, ypač taikant Direktyvos 85/511/EEB 13 straipsnio 3 dalį, kurie gali atsirasti pereinant nuo buvusios tvarkos iki pradedant taikyti šią direktyvą vienoje ar daugiau valstybių narių, arba jeigu to reikia 5 straipsnyje minimų planų įgyvendinimui, Komisija Direktyvos 85/511/EEB 16 straipsnyje numatyta tvarka gali patvirtinti tam tikras priemones, bet ne ilgiau kaip dvejiems metams. Tačiau priemonės, susijusios su gyvūnų, kuriems vakcinacija buvo atlikta daugiau kaip prieš 12 mėnesių, judėjimu, yra patvirtinamos iki 1991 m. sausio 1 d., nepažeidžiant Direktyvos 64/423/EEB 4 straipsnio a punkto.7 straipsnisIki 1992 m. sausio 1 d. Komisija pateikia ataskaitą apie veterinarijos tarnybų struktūrą Bendrijoje.8 straipsnisValstybės narės priima įstatymus ir kitus teisės aktus, kurie, įsigalioję iki 1992 m. sausio 1 d., įgyvendina šią direktyvą. Apie tai jos nedelsdamos praneša Komisijai.9 straipsnisŠi direktyva skirta valstybėms narėms.Priimta Liuksemburge, 1990 birželio 26 d.Tarybos varduPirmininkasM. O'Kennedy[1] OL C 327, 1989 12 30, p. 84.[2] OL C 113, 1990 5 7, p. 179.[3] OL C 62, 1990 3 12, p. 44.[4] OL L 315, 1985 11 26, p. 11.[5] OL L 189, 1988 7 20, p. 25.[6] OLNr. L 189 1988 7 20, p. 25.[7] OL L 224, 1990 8 18, p. 13.[8] OL L 224, 1990 8 18, p. 13.[9] OL Nr. 121, 1964 7 29, p. 1977/64[10] OL L 395, 1989 12 30, p. 13.[11] OL L 315, 1985 11 26, p. 11.[12] OL L 224, 1990 8 18, p. 13.[13] OL L 302, 1972 12 31, p. 28.[14] OL L 395, 1989 12 30, p. 13.--------------------------------------------------PRIEDAS"A PRIEDASValstybė narė | Įmonės |Viešosios | Privačios |Belgija | Uccle | – |Danija | Lindholm | – |Vokietija | – | Cooper || Behringwerke || Bayer |Graikija | Athens | – |Prancūzija | LCRV Alfort | Rhone-Marieux |Airija | – | – |Italija | Brescia | |Padua | |Perugia | |Liuksemburgas | – | – |Nyderlandai | Lelystad | – |Portugalija | – | – |Ispanija | Madrid | Cooper || Hipra || Sobrino |Jungtinė Karalystė | – | Cooper |"--------------------------------------------------